《林正甫寺簿举似所和判院徐同年咏所居诗且俾同赋》
宋代·虞俦

二妙诗情仆命骚，戏驱万象入甄陶。三休亭上频回首，八节滩中稳著篙。

巢幕祇应怜乳燕，戴山谁复笑灵鳌。也知廊庙须公等，宁羡华堂数仞高。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。